stanford-oval/wikipedia huggingface dataset:
יאיר הורביץ
מספריו של יאיר הורביץ > מתרגומיו

יו מקדרמיד,  הברקן והגביע : מבחר שירים, (מאנגלית וסקוטית-יאיר הורביץ), מוציא לאור : הוצאת הקיבוץ המאוחד, תל אביב, תשמ"ג, 1983.
השושן הקטן לבן : אנתולוגיה סקוטית, (בחר, תרגם והקדים מבואות יאיר הורביץ), (משירת העולם), הוצאת עם עובד, תל אביב, תשמ"ח, 1988.
מספריו של יאיר הורביץ > משיריו שהולחנו

שיר אביב, אלכס כגן - מלחין, יאיר הורביץ - מחבר, מתוך : משיריו של "כגן אלכס", 1972.
אני שומע, מחבר / יוצר : אבל ארליך, יאיר הורביץ, עורך ההקלטה : עדנה ענתי, מבצע : ארנון מרוז, (מנצח), 1986. (הוקלט במוזיאון ישראל, ב-16 ביוני 1986. מתוך : (מוזיקה אמנותית ישראלית), תקליטור מס' 3071, יצירה מס' 7).
פתח לי שער, שלמה גרוניך - מלחין, יאיר הורביץ - מחבר, (גרוניך שלמה "נטו", 1991, שיר מספר 6).
בשעת ההתבהרות, שלמה גרוניך - מלחין ומעבד מוזיקלי, יאיר הורביץ - מחבר, (הרכב קול לפסנתר), גרוניך שלמה : "מנגנים גרוניך", מפעלי תרבות וחינוך, 1994, עמוד 47.
עיר פזורה, חיים רחמני - מלחין, בביצוע קטב מרירי מתוך אלבום הבכורה ״קטב מרירי״ 2008
אלגיה, חיים רחמני - מלחין, בביצוע קטב מרירי מתוך האלבום ״קסמים לסבל״ 2011
אבל אהבתי, חיים רחמני - מלחין, בביצוע קטב מרירי מתוך האלבום ״קסמים לסבל״ 2011
אסוני, כאן אני ערירי, חיים רחמני - מלחין, בביצוע קטב מרירי מתוך האלבום ״קסמים לסבל״ 2011
לקריאה נוספת

צילה אברמוביץ-רטנר, למצוא את כיוון הרוח בענף : עיון בתפקוד האלוזיה בארגון שירו של י. הורביץ, מכון כץ לחקר הספרות העברית, אוניברסיטת תל אביב, תשמ"ה, 1986.
ענת קוריאל,  שירת יאיר הורביץ : מונוגרפיה, עבודת גמר (מ"א), אוניברסיטת בר-אילן, תשנ"ז, 1996.
טלי ארגוב,  הפואטיקה של שירת יאיר הורביץ, דיסרטציה : האוניברסיטה העברית בירושלים, תשס"ה 2005.
טלי ארגוב, ציפור בודד על גג: עיונים בשירת יאיר הורביץ, הוצאת כרמל, 2007.
מנחם פרי, "גורל הגן", על המהלך התמאטי החדש בשירת יאיר הורביץ ועל קודמיו, סימן קריאה, 7, 1973.
חנן חבר, "המוות הוא פרדס החיים", על יאיר הורביץ, "אנטומיה של גשם", סימן קריאה, 13, 1985.
יוחאי אופנהיימר, מצבי ביניים בשירת יאיר הורביץ, סימן קריאה, 1 בדצמבר 1990.
לילך לחמן, "ציפור אחריתי", סימן קריאה, 29, 1990.
רפי וייכרט, "התהוותו של משורר", על שירת יאיר הורביץ בראשיתה וזיקתה לשירת אלתרמן, עלי-שיח, 36, 1995.
יאיר מזור, "חץ צורב וציני, שוט מצליף, מול סיוט ססגוני ותלונת הממלמלה : שירת מאיר ויזלטיר לצד ולעומת שירת יאיר הורביץ", אפיריון, 54, 1998.
עופר שנער,"שירה היא דיבור במקום שלעולם אין בו חיבור: יאיר הורביץ והפילוסופיה של היידגר", עמדה, 19, 2008.
הלית ישורון, איך עשית את זה? – ראיונות 'חדרים', הוצאת הקיבוץ המאוחד/ספרי סימן קריאה, 2016, עמ' 159–188, ראיון עם יאיר הורביץ מינואר 1988.
הערות שוליים

↑  חיים נגיד, ליבו של המשורר יאיר הורביץ נדם בהמתינו בבריסל להשתלת לב, מעריב, 28 ביולי 1988
↑  א.ב יהושע ויאיר הורוביץ - חתני פרס אלתרמן, מעריב, 30 בדצמבר 1985
↑  גבריאל מוקד, שירה לירית גבישית, דבר, 23 באוגוסט 1968
↑  יעל רנן, חמדה טהורה, דבר, 22 באוקטובר 1976
↑  אורציון ברתנא, יאיר הורביץ: המלכודת, מעריב, 8 בספטמבר 1989
↑  טלי ארגוב ציפור בודד על גג - עיונים בשירת יאיר הורביץ, באתר טקסט
| --- | --- |
בקרת זהויות :  NLI: 987007300601705171  BnF: cb16191614m (data)  GND: 1038462371  ISNI: 0000 0000 6668 7782  LCCN: n85258384  MusicBrainz: e4929439-418e-455b-b827-19a154393185  VIAF: 74261648   WorldCat (עם VIAF): 74261648
Like a Rolling Stone

"Like a Rolling Stone" (בעברית: "כמו אבן מתגלגלת") הוא שיר שנכתב ובוצע על ידי בוב דילן ב-1965, ומדבר על אישה שמאבדת את כספה, הופכת לבודדה ונאלצת לחיות ברחוב.
השיר נחשב אחד השירים הבולטים בקריירה של דילן וכאחד השירים המשפיעים בשנות ה-60. בשנת 2004 דירג מגזין הרולינג סטון את השיר במקום הראשון ברשימת 500 השירים הגדולים בכל הזמנים. ניתן לציין כי מגזין זה נקרא "רולינג סטון" בהשראת השיר.
השיר פתח את האלבום Highway 61 Revisited שיצא בשנת 1965 ונחשב על ידי רבים לאלבומו הבולט ביותר של דילן ביחד עם האלבום Blonde on Blonde שיצא שנה אחריו.
אורך השיר הוא מעל לשש דקות ונחשב כאבן יסוד ביצירת ז'אנר הפולק רוק. האלבום עצמו מייצג את המעבר של דילן לגיטרות חשמליות, מעבר שזכה לביקורות רבות בקרב אוהדי הפולק שראו בדילן באותה תקופה משיח ולאחר המעבר ראו בו בוגד, אך זכה גם לביקורות מהללות מצד מבקרי המוזיקה ונחשב לאחד מהאירועים שהשפיעו בצורה ניכרת על המוזיקה במאה ה-20 לצד פסטיבל וודסטוק והאלבום Sgt. Pepper's Lonely Hearts Club Band של הביטלס.
ב־4 בנובמבר 2013 הוציאה חברת קולומביה אוסף של כל תקליטי דילן הכולל את 35 אלבומי האולפן של דילן, 6 אלבומים מהופעות חיות ואלבום של סינגלים ושירים אחרים שלא מצאו את מקומם באלבום עד הוצאה זאת. על מנת לקדם את הוצאת האלבום הזה הוציאה לאור חברת קולומביה קליפ חדשני לשיר אותו יצרו הבמאי הישראלי וניה הימן והמפיק יוני בלוך, הקליפ איפשר לצופים להחליף בין 16 ערוצי טלוויזיה שבכולם דמויות עושות ליפ סינק לשיר. בדצמבר 2013 זכה הקליפ לתואר קליפ השנה של המגזין "טיים".
משתתפים

לדברי אולוף ביורנר:
בוב דילן - שירה, גיטרה, מפוחית
מייק בלומפילד - גיטרה
בובי גרג - תופים
פול גריפין - פסנתר
אל קופר - עוגב
ג'ו מאצ'ו ג'וניור - גיטרה בס
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אירלנד | מצעד הסינגלים האירי | 9 |  |
|  ארצות הברית | בילבורד הוט 100 | 2 |  |
|  גרמניה | GfK – טופ 100 | 13 |  |
|  הולנד | מצעד 40 הסינגלים ההולנדיים | 7 |  |
|  הממלכה המאוחדת | מצעד הסינגלים הבריטי | 4 |  |
הערות שוליים

↑  Rollingstone.com: "500 greatest songs of all time"
↑  Rollingstone.com: "50 moments that chnged the history of rock & roll"
↑  יוני בלוך ווניה היימן יצרו קליפ רשמי לבוב דילן, באתר הארץ, 19 בנובמבר 2013
↑  שחר סמוחה, ‏הישראלי שיצר עבור בוב דילן את הקליפ של השנה, באתר גלובס, 30 בנובמבר 2013
↑  משה קוטנר, הקליפ שיצר יוני בלוך לשיר של דילן במקום הראשון בדרוג של ה"טיים", באתר הארץ, 7 בדצמבר 2013
↑  Still On The Road 1965, www.bjorner.com
↑  מידע על Like a Rolling Stone, באתר המצעד הגרמני
| --- | --- |
בקרת זהויות :  GND: 4831882-6  LCCN: n2004080776  MusicBrainz work: 4f3cc611-009f-3fa9-a47c-a27d29ef0513  VIAF: 176350588   WorldCat (עם VIAF): 176350588
קובי אלכסנדר

| --- | --- |

קובי אלכסנדר
 לידה:  4 במאי 1952 (בן 72) כפר סבא 
 מדינה:  ישראל 
 מקום מגורים:  ישראל 
 ידוע בשל:  מייסד חברת קומברס
 השכלה:  תואר ראשון בכלכלה, האוניברסיטה העברית בירושלים (1977)  תואר שני במנהל עסקים, אוניברסיטת ניו יורק (1980)
 תפקיד:  מנהל כללי 
 פרסים והוקרה:  פרס התעשייה (2001) 
 
יעקב (קובי) אלכסנדר (נולד ב-4 במאי 1952 בכפר סבא) הוא מייסדה של חברת קומברס, אשר היה מנכ"ל החברה במשך כ-25 שנים. היה מעורב בפרשת הבקדייטינג ובטרם הועמד לדין בארצות הברית, נמלט לנמיביה. בעקבות זאת נחשב לעבריין נמלט, שמו הופיע ברשימת המבוקשים ביותר של ה-FBI. בהתאם לעסקת טיעון שעשה עם השלטונות האמריקאים, לאחר 10 שנים שהתגורר בנמיביה, שב באוגוסט 2016 לארצות הברית, הודה בבית המשפט בניו יורק בביצוע עבירה של תרמית בניירות ערך, ובפברואר 2017 נידון לשנתיים וחצי מאסר בפועל.
ביוגרפיה

קובי אלכסנדר נולד בשנת 1952 כבנם הבכור של רחל, מורה ומנהלת בית ספר, וצבי אלכסנדר, מחלוצי תעשיית הנפט בישראל. היה תלמיד הגימנסיה העברית הרצליה, בתל אביב, אך לא סיים בה לימודיו. הוא שירת בצה"ל בסיירת שקד וכקצין מודיעין. לאחר שירותו למד באוניברסיטה העברית בירושלים ובשנת 1977 סיים תואר ראשון בכלכלה. בשנת 1980 סיים תואר שני במנהל עסקים במגמת מימון באוניברסיטת ניו יורק. בין השנים 1978–1980, עת למד בניו יורק, עבד כבנקאי השקעות בבנק ההשקעות "שירסון" (שמוזג לתוך מורגן סטנלי). לאחר תום לימודיו שימש יועץ כלכלי במספר חברות בינלאומיות.
ביוגרפיה > הקמה וניהול של חברת קומברס

בשנת 1982 שב לישראל והקים, יחד עם שותפיו, בועז משעולי וגיסו לשעבר יחיעם ימיני, את חברת "אפרת טכנולוגיה עתידית" שפיתחה טכנולוגיה להקלטה דיגיטלית של קול.
בשנת 1984 הפכה חברת תדיראן לשותפה באפרת טכנולוגיה עתידית ומאוחר יותר גייסה החברה השקעה נוספת ממשקיעים אמריקאים.
בשנת 1986 הקים אלכסנדר את חברת "קומברס טכנולוג'י" בארצות הברית, ו"אפרת" הפכה לחברת בת שלה. בשנת 1988 העתיק את מקום מושבו לארצות הברית. בחודש אוגוסט 1997 מוזגה חברת קומברס עם חברת "בוסטון טכנולוג'י", שהייתה המתחרה העיקרית של קומברס. ביחד שתי החברות שלטו על יותר מ-50% מהשוק העולמי לאספקת תאיים קוליים למערכות טלפון.
בשנת 1993 סייע לאחותו, שאולה אלכסנדר שהיא בעלת דוקטורט במחשבים, להקים את חברת התוכנה "Smarts" בה היה דירקטור ובעל מניות. החברה נמכרה לחברת EMC בשנת 2004 תמורת 260 מיליון דולר.
בשנת 2000 דירג הירחון הכלכלי פורבס את קובי אלכסנדר במקום השמיני בהכנסותיו בין מנהלי חברות טלקומוניקציה בעולם, עם הכנסות כוללות של 13.882 מיליון דולר ממשרתו, לשנת 1999 לבדה. באותה שנה רכש רבע ממניות מכבי תל אביב בכדורסל, מניות שמכר בשנת 2002.
בשנת 2001 הוענק לאלכסנדר פרס התעשייה בקטגוריית האלקטרוניקה לשנת 2001, על ידי התאחדות התעשיינים בישראל. באותה שנה מיקם הירחון ביזנסוויק (BusinessWeek) את קומברס במקום השישי מתוך חמישים החברות בעלות הביצועים הטובים ביותר בתחום התקשורת בעולם.
בשנת 2005 רכש 20% מ-IBI בית השקעות.
ביוגרפיה > הסתבכות בפלילים

ב-29 ביולי 2006, הוגש כתב אישום נגד אלכסנדר, על ידי שלטונות מדינת ניו יורק, בגין עבירות מרובות של קשירת קשר לביצוע מעשי מרמה (כולל מרמה במניות, בתקשורת אלקטרונית ובמשלוח דואר) בשל בקדייטינג באופציות שהעניקה לו קומברס. אלכסנדר נאשם בעבירות רבות נוספות הכוללות: גנבת כספים, זיוף מסמכים והצהרות כוזבות. ה-FBI טען שלאלכסנדר אזרחות כפולה: ישראלית ואמריקנית אולם מאוחר יותר הודה ה-FBI שאין לאלכסנדר אזרחות אמריקנית. כיוון שעזב את ארצות הברית ב-28 ביוני 2006, בדרכו לחופשתו השנתית בישראל, עורכי דינו תיאמו עם שלטונות מדינת ניו יורק כי ישוב לעמוד לדין ב-30 ביולי 2006. אולם, במקום לשוב לארצות הברית טס אלכסנדר לגרמניה. ב-31 ביולי 2006 התווסף שמו של קובי אלכסנדר לרשימת המבוקשים ביותר של ה-FBI.
הוא נעצר על ידי האינטרפול בעיר וינדהוק שבנמיביה ב-27 בספטמבר 2006 ושוחרר למעצר בית, בבית שקנה בנמיביה ב-4 באוקטובר 2006. הוא נתפס באמצעות מעקב אחר פעולות בחשבון הבנק שלו. משפטו נדחה פעם ובינתיים המשיך לשהות בנמיביה. לטענתו השקיע כ-8 מיליון דולר בנמיביה. ההשקעות הכוללות השקעות בפיתוח נדל"ן, השקעות בעסקים מקומיים, תרומות לארגוני צדקה שונים ומלגות לימודים.
בשנת 2010 הסדיר אלכסנדר התביעות האזרחיות נגדו, כאשר הסכים לשלם לוועדה לניירות ערך ולבורסות בארצות הברית יותר מ-52 מיליון דולר.
ב-2013 נחנך במוזיאון ארץ ישראל אולם על שם האחים קובי ושאולה אלכסנדר, אשר תרמו למטרה זו 2.5 מיליון ש"ח. באותו מוזיאון נחנך ב-2005 אגף על שם אביהם, צבי אלכסנדר.
באוגוסט 2016 אלכסנדר שב לארצות הברית לנהל את משפטו. לאחר ששהה בנמיביה כעשר שנים. בעסקת טיעון הופחתו 35 סעיפי האישום שהיו נגדו לסעיף אישום אחד. אלכסנדר הודה בעבירה של תרמית בניירות ערך ונכלא בבית מעצר בברוקלין, עד לסיום ההליכים המשפטיים מולו ב-16 בדצמבר 2016. בפברואר 2017 נידון לשנתיים וחצי מאסר בפועל. הוא החל לרצות את עונשו בארצות הברית. במרץ 2018 הועבר לישראל, להמשך ריצוי עונשו. ועדת השחרורים החליטה לנכות שליש מעונש המאסר בפועל. ב-27 במרץ 2018 שוחרר מהכלא.
הערות שוליים

1 2  גבי קסלר, האמריקאים מאמינים ש"אפרת" תהיה להיט, מעריב, 9 בספטמבר 1986
↑  קומברס ובוסטון טכנולוג'י מתמזגות - יתרונות, חסרונות והזווית הישראלית, באתר גלובס, 24 באוגוסט 1997
↑  גליה ימיני, אלכסנדר הגדולה, באתר הארץ, 24 בדצמבר 2005
↑  אלי סהר, קובי אלכסנדר ועלית מוכרים את אחזקותיהם במכבי תל אביב, באתר הארץ, 15 באוגוסט 2002
↑  מאת אורה קורן, מיכאל שטראוס יקבל פרס על מפעל חיים מהתאחדות התעשיינים, באתר הארץ, 28 באוגוסט 2001
↑  עמי גינזבורג, קובי אלכסנדר מצטרף לגרעין השליטה באי.בי.אי בהשקעה של 50 מיליון שקל, באתר הארץ, 11 במאי 2005
↑  רועי מלצר, ‏קובי אלכסנדר מורווח "על הנייר" 17 מ' ש' על השקעתו בגחלת - כ-20% ב-3 חודשים, באתר גלובס, 24 באוגוסט 2005
↑  כתב אישום נגד בכירים לשעבר בקומברס, בהם ככל הנראה גם אלכסנדר, יוגש בתוך שבועיים, באתר גלובס, 4 באוגוסט 2006
↑  הארץ, קובי אלכסנדר ירד למחתרת; האינטרפול בעקבותיו, באתר TheMarker‏, 17 באוגוסט 2006
↑  רן רימון, ‏קובי אלכסנדר זוכה להבלטה באתר ה-FBI: בוקסה שלמה המוקדשת רק לו בעמוד השער, באתר גלובס, 18 באוגוסט 2006
↑  בית המשפט בנמיביה קבע כי מעצרו של קובי אלכסנדר יוארך ב-30 יום, באתר גלובס, 28 בספטמבר 2006
↑  עומרי כהן, שירלי יום טוב, סוף למרדף: קובי אלכסנדר נלכד באמצעות מעקב אחר פעולות בחשבון הבנק שלו, באתר הארץ, 28 בספטמבר 2006
↑  שמואל שוסטר, בית משפט בנמיביה: קובי אלכסנדר יוכל להישאר במדינה עד להכרעה בבקשת ההסגרה שהגישה ממשלת ארה"ב, באתר TheMarker‏, 10 ביוני 2009
↑  רן דגוני, ‏המהלך הבא של קובי אלכסנדר: הסדר טיעון עם התביעה הפלילית, באתר גלובס, 24 בנובמבר 2010
↑   ליאור דטל, נדן פלדמן, לא רק בנמיביה: מוזיאון ארץ ישראל פתח אגף על שם קובי אלכסנדר, באתר TheMarker‏, 30 בדצמבר 2013
↑  שירי חביב ולדהורן, ‏העשור האבוד של קובי אלכסנדר: גלות נמיביה לקראת סיום, באתר גלובס, 23 באוגוסט 2016
↑   ענבל אורפז, "לא נולדתי אתמול. אף אחד לא יכול למנוע ממנו לעלות על מטוס ולברוח", באתר TheMarker‏, 24 באוגוסט 2016
↑  תמר טוניק, גזר הדין של קובי אלכסנדר: נידון למאסר של שנתיים וחצי, באתר כלכליסט, 23 בפברואר 2017
↑  אבי אשכנזי‏, המיליארדר קובי אלכסנדר נחת בישראל להמשך ריצוי מאסרו, באתר וואלה, 1 במרץ 2018
↑  תומר גנון וזוהר שחר לוי, קובי אלכסנדר השתחרר מהכלא, באתר כלכליסט, 27 במרץ 2018
רונלד גרייב

| --- | --- |

רונלד גרייב
 לידה:  13 ביוני 1945 (בן 79) ניו יורק
 מידע כללי
 בשירות:  אסטרונאוט בשירות נאס"א
 לאום:  ארצות הברית ארצות הברית
 השכלה:  בית הספר לטייסי ניסוי של חיל האוויר האמריקני  אקדמיית חיל האוויר של ארצות הברית  תיכון סטאיווסנט 
 עיסוק בעבר:  טייס
 עיסוקים נוספים:  טייס ניסוי
 תקופת השירות:  1980–1994 (כ־14 שנים)
 דרגה:  קולונל
 זמן שהייה בחלל:  26 ימים, 3 שעות ו-38 דקות
 ביוגרפיה בנאס"א:  רונלד גרייב
 משימות
 STS-51-J,‏ STS-30,‏ STS-42,‏ STS-57
    
 עיטורים
  צלב התעופה המצוינת (ארצות הברות)   צלב התעופה המצוינת (בריטניה)  מדליית האוויר (7 פעמים)  מדליית השירות המצטיין של נאס"א  מדליית הטיסה בחלל של נאס"א (4 פעמים)
 
רונלד גרייב (באנגלית: Ronald John Grabe;‏ נולד ב-13 ביוני 1945,ניו יורק) הוא טייס קרב ואסטרונאוט בתוכנית מעבורות החלל לשעבר של נאס"א.
ביוגרפיה

רונלד גרייב נולד בניו יורק וגדל שם. בשנת 1966 הוא קיבל תואר ראשון בהנדסה מאקדמיית חיל האוויר של ארצות הברית. בשנת 1967 הוא סיים לימודי הנדסת אווירונאוטיקה באוניברסיטה טכנית בבדרמשטאדט. בשנת 1967 הוא חזר לארצות הברית והיה טייס F-100 סופר סייבר. גרייב השתתף במלחמת וייטנאם וביצע כ-200 טיסות מבצעיות.
בשנת 1971 הוא הוחזר לארצות הברית ועשה הסבה ל-F-111 ארדוורק. בשנת 1974 הוא סיים קורס טייסי ניסוי. בשנים 1976–1979 הוא שירת בבריטניה שיתף פעולה עם חיל האוויר המלכותי בבדיקות של מטוס הרייר והוקר סידלי הרייר. בהמשך הוא היה מדריך בבסיס חיל האוויר אדוארדס.
שירות בתחום החלל

בשנת 1981 גרייב נבחר ליחידת האסטרונאוטים של נאס"א. הוא היה בצוות קרקע של מספר משימות. בשנת 1985 הוא השתתף במשימת STS-51-J של מעבורת החלל אטלנטיס כטייס (קרול בובקו היה מפקד צוות). זו הייתה משימה שפעלה לפי תוכנית של מחלקת ההגנה של ארצות הברית. במשימת STS-30 בשנת 1989 הוא היה טייס של מעבורת החלל אטלנטיס בפעם השנייה (דייוויד ווקר היה מפקד צוות). במהלך הטיסה שוחררה למסלול לכיוון נגה גשושית מגלן. בשנת 1992 הוא היה מפקד צוות STS-42 שהמריא על סיפון מעבורת החלל דיסקברי. המשימה עסקה בעיקר במחקרים בתחום חוסר משקל. בשנת 1993 גרייב היה מפקד צוות של STS-57 ששוגרה במעבורת החלל אנדוור. זו הייתה פעילות משותפת עם סוכנות החלל האירופית.
בשנת 1994 גרייב עזב את נאס"א.
נבחרת קובה בכדורגל

נבחרת קובה בכדורגל היא נבחרת הכדורגל הלאומית של קובה. הדירוג הנוכחי של נבחרת קובה ברשימת הדירוג של פיפ"א, הוא המקום ה-165 בעולם, נכון ל-19 בספטמבר 2024; הניקוד הוא 991.73 – עלייה של 2 נקודות לעומת ניקוד קודם. דירוג השיא 46 נמדד לראשונה בנובמבר 2006, והדירוג הנמוך ביותר 182 נמדד לראשונה באוגוסט 2017.
נבחרת קובה הייתה הנבחרת הראשונה מהאיים הקריביים שהצליחה להעפיל לגביע העולם בכדורגל וזה היה במונדיאל 1938. בשלב הראשון פגשה הנבחרת את נבחרת רומניה שאותה ניצחה בתוצאה 1-2 במשחק חוזר לאחר תיקו 3-3 במשחק הראשון. בשלב רבע הגמר פגשה קובה את נבחרת שוודיה שהביסה אותה בתוצאה 8-0. הנבחרת מעולם לא העפילה לגביע העולם בכדורגל מאז. הכדורגל הוא ספורט מוגבל יחסית, בגלל חשיבות ספורט הבייסבול וגם חולשתה של הנבחרת לא תורמת למעמדה.
קובה סיימה שנייה בגביע הקריבי בשנים 1996, 1999 ו-2005 וסיימה במקום הראשון ביחד עם עוד נבחרת בשנת 2003 כאשר לא הייתה הכרעה באשר לזוכה.
כל גביעי העולם

| שנה | סיבוב | משחקים | ניצחונות | תיקו* | הפסדים | שערי זכות | שערי חובה |
| --- | --- | --- | --- | --- | --- | --- | --- |
אורוגוואי 1930: לא נרשמה
הממלכה האיטלקית 1934: לא העפילה
| צרפת 1938 | רבע גמר | 3 | 1 | 1 | 1 | 5 | 12 |
ברזיל 1950: לא העפילה
שווייץ 1954: רישום נדחה על ידי פיפ"א
שוודיה 1958: לא נרשמה
צ'ילה 1962: לא נרשמה
אנגליה 1966: לא העפילה
מקסיקו 1970: רישום נדחה על ידי פיפ"א
גרמניה 1974: לא נרשמה
ארגנטינה 1978: לא העפילה
ספרד 1982: לא העפילה
מקסיקו 1986: לא נרשמה
איטליה 1990: לא העפילה
ארצות הברית 1994: פרשה
צרפת 1998: לא העפילה
קוריאה הדרומית יפן 2002: לא העפילה
גרמניה 2006: לא העפילה
דרום אפריקה 2010: לא העפילה
ברזיל 2014: לא העפילה
רוסיה 2018: לא העפילה
קטר (מדינה) 2022: לא העפילה
ארצות הברית מקסיקו קנדה 2026: 
| סה"כ | 1/22 | 3 | 1 | 1 | 1 | 5 | 12 |
משחקי תיקו כוללים גם משחקים שהוכרעו בבעיטות הכרעה
כל אליפויות CONCACAF/גביע הזהב

| שנה | סיבוב | משחקים | ניצחונות | תיקו* | הפסדים | שערי זכות | שערי חובה |
| --- | --- | --- | --- | --- | --- | --- | --- |
אל סלוודור 1963: לא נרשמה
גואטמלה 1965: פרשה
הונדורס 1967: לא העפילה
קוסטה ריקה 1969: לא נרשמה
| טרינידד וטובגו 1971 | מקום רביעי | 5 | 1 | 2 | 2 | 5 | 7 |
האיטי 1973: לא נרשמה
מקסיקו 1977: לא העפילה
| הונדורס 1981 | מקום חמישי | 5 | 1 | 2 | 2 | 4 | 8 |
1985: לא נרשמה
1989: לא העפילה
ארצות הברית 1991: פרשה
ארצות הברית מקסיקו 1993: לא נרשמה
ארצות הברית 1996: לא העפילה
| ארצות הברית 1998 | סיבוב ראשון | 2 | 0 | 0 | 2 | 2 | 10 |
ארצות הברית 2000: לא העפילה
| ארצות הברית 2002 | סיבוב ראשון | 2 | 0 | 1 | 1 | 0 | 1 |
| ארצות הברית מקסיקו 2003 | רבע גמר | 3 | 1 | 0 | 2 | 2 | 8 |
| ארצות הברית 2005 | סיבוב ראשון | 3 | 0 | 0 | 3 | 3 | 9 |
| ארצות הברית 2007 | סיבוב ראשון | 3 | 0 | 1 | 2 | 3 | 9 |
ארצות הברית 2009: העפילה אך פרשה
| ארצות הברית 2011 | סיבוב ראשון | 3 | 0 | 0 | 3 | 1 | 16 |
| ארצות הברית 2013 | רבע גמר | 4 | 1 | 0 | 3 | 6 | 13 |
| ארצות הברית קנדה 2015 | רבע גמר | 4 | 1 | 0 | 3 | 1 | 14 |
ארצות הברית 2017: לא העפילה
| ארצות הברית קוסטה ריקה ג'מייקה 2019 | סיבוב ראשון | 3 | 0 | 0 | 3 | 0 | 17 |
ארצות הברית 2021: פרשה
| ארצות הברית קנדה 2023 | סיבוב ראשון | 3 | 0 | 0 | 3 | 3 | 9 |
ארצות הברית קנדה 2025: 
| סה"כ | 12/27 | 40 | 5 | 6 | 29 | 30 | 121 |
משחקי תיקו כוללים גם משחקים שהוכרעו בבעיטות הכרעה
ליגת האומות של CONCACAF

| שנה | דרג | סיבוב | משחקים | ניצחונות | תיקו* | הפסדים | שערי זכות | שערי חובה |
| --- | --- | --- | --- | --- | --- | --- | --- | --- |
| ארצות הברית 2019-2020 | א | ירדה לדרג ב | 4 | 0 | 0 | 4 | 0 | 18 |
| ארצות הברית 2022-2023 | ב | עלתה לדרג א | 6 | 5 | 0 | 1 | 11 | 3 |
| ארצות הברית 2023-2024 | א | שלב הבתים | 4 | 1 | 2 | 1 | 1 | 4 |
| ארצות הברית 2024-2025 | א | ירדה לדרג ב | 4 | 0 | 3 | 1 | 4 | 6 |
| ארצות הברית 2026-2027 | ב |  |  |  |  |  |  |  |
| סה"כ | סה"כ | סה"כ | 18 | 6 | 5 | 7 | 16 | 31 |
משחקי תיקו כוללים גם משחקים שהוכרעו בבעיטות הכרעה
הערות שוליים

↑  דירוג לנבחרות לאומיות לגברים באתר פיפ"א
1 2  החל מאוגוסט 1993 – אז החל דירוג פיפ"א לנבחרות גברים בכלל
תמי מוזס-בורוביץ'

| --- | --- |
אין תמונה חופשית
 לידה:  11 במרץ 1960 (בת 64) 
 מדינה:  ישראל 
 השכלה:  תואר ראשון אוניברסיטת בר-אילן תואר שני אוניברסיטת תל אביב
 תפקיד:  אשת עסקים
 בן זוג:  דוד (דדי) בורוביץ'
 
תמר (תמי) מוזס־בורוביץ' (נולדה ב־11 במרץ 1960) היא אשת עסקים ישראלית, בעלת שליטה ובעלת עניין בחברות ישראליות, בפרט בתחום תקשורת ההמונים.
ביוגרפיה

תמי מוזס נולדה כבת זקונים לנח ולפולה מוזס, בעלי השליטה בעיתון "ידיעות אחרונות".
למדה בבית הספר היסודי "ניצנים" ברמת גן ובתיכון "אהל שם" ברמת גן. בצבא שירתה כמש"קית חינוך במפקדת יהודה ושומרון. בעלת תואר ראשון במדע המדינה ומינהל ציבורי מטעם אוניברסיטת בר־אילן, ותואר שני במינהל עסקים מטעם אוניברסיטת תל אביב. בגיל 23, במסגרת הכנת עבודת גמר באוניברסיטה על מימון מטוסים הכירה את בעלה לעתיד, דוד (דדי) בורוביץ' (השותף עם אחיו התאום ישראל בורוביץ' בקבוצת "כנפיים"). לתמי ולדדי חמישה ילדים, שלושה מנישואיו הקודמים של דדי ושניים מהם נולדו לזוג.
מגיל צעיר החלה לעבוד בעסק המשפחתי – העיתון ידיעות אחרונות. עם מות אמה הייתה מעורבת במלחמת הירושה סביב השליטה בעיתון. ארבע שנים לאחר שאחותה, ג'ודי שלום ניר מוזס, החליטה להעביר את מניותיה לאחיה ארנון (נוני) מוזס מכרה תמי בשנת 1994 את מניותיה בעיתון לאיש העסקים אליעזר פישמן. על־פי הערכות היקף העסקה עמד על 45–60 מיליון דולר.
בשנת 1998 מכרה חברת משאב את השליטה בחברת גרנית הכרמל לתמי מוזס-בורוביץ' וגיסה ישראל בורוביץ (באמצעות חברת "ד.ת בורוביץ-מוזס השקעות (1995)") תמורת כ-200 מיליון דולר. בעסקה השתתפו גם חברת הפניקס אחזקות וחברת גלנקור. בשנת 2006 רכשה קבוצת עזריאלי את השליטה בחברת גרנית הכרמל.
ב־1999 הקימה עם יובל נתן ועם עופר נמרודי (ממעריב) את שבועון הבידור והטלוויזיה "רייטינג", שהתחרה בשבועון "פנאי פלוס" מבית "ידיעות אחרונות". בשנת 2005 פרשה מהשותפות ומכרה את חלקה במגזין ובמגזיני הנישה "מותק" ו"ביג טיים" שתוכננו לצאת על ידי קבוצת רייטינג. עוד הקימה מוזס בשותפות עם חברת אפריקה ישראל ונדב פלטי את חברת "מפל תקשורת" בע"מ (השם "מפל" מורכב מהאות הראשונה של השם "מוזס" ושתי האותיות הראשונות של השם "פלטי"), העוסקת בתחום האינטרנט, המדיה והתקשורת. בחברת "מפל" עסקה ביחד עם יאיר דורי בהפצה ושיווק טלנובלות. היא מכהנת כמנכ"לית מפל תקשורת וכיו"ר הדירקטוריון של דורי מדיה גרופ.
ב־2005 נזכר שמה כאחת השותפות (עם משפחת בורוביץ') ברשת קלאבמרקט שנקלעה לחובות כספיים גבוהים, והוצא צו להגנתה מפני נושים עד למכירתה לרשת המתחרה, "שופרסל". בדיון בבקשת הקפאת ההליכים של קלאבמרקט, העירה השופטת ורדה אלשיך לעברה ולעבר בעלה כי היא מצפה מבעלי הרשת לתרום את חלקם (הכספי) בהצלתה. הדברים עוררו מהומה והזוג בורוביץ' מצא עצמו תחת מתקפה על חלקו בקריסת הרשת.
ראו גם

דוד בורוביץ
ישראל בורוביץ
הערות שוליים

↑  דוד חיון, ‏קבוצת בורוביץ רוכשת את גרנית הכרמל: שנפ-ארן נכשלה בהשגת מימון, באתר גלובס, 20 באוגוסט 1998
↑  החברה הכי מצליחה שלא שמעתם עליה, באתר הארץ, 18 באוגוסט 2007
↑  בועז גריילסמר, תמי מוזס־בורוביץ' יוצאת מעסקי העיתונות: מוכרת את חלקה בעיתוני "רייטינג" ו"ביג טיים" לקבוצת מעריב, באתר הארץ, 4 בספטמבר 2005
↑  עמי גיזבורג, הקרב על קלאבמרקט נראה אבוד, נותרה המלחמה על השם הטוב, באתר הארץ, 22 ביולי 2005
The Hanging Tree

| --- | --- |

 סינגל בביצוע ג'ניפר לורנס
 מתוך האלבום The Hunger Games: Mockingjay, Part 1
 יצא לאור:  9 בדצמבר 2014
 פורמט:  הורדת מוזיקה 
 תאריך הקלטה:  ג'ניפר לורנס
 סוגה:  פולק
 שפה:  אנגלית 
 אורך:  3:38
 חברת תקליטים:  ריפבליק
 כתיבה:  סוזן קולינס, ג'רמיה פרייסט, וסלי שולץ
 לחן:  ג'יימס ניוטון הווארד
 הפקה:  ג'יימס ניוטון הווארד
 
"The Hanging Tree" (בעברית: "עץ התלייה") הוא שיר מאת המלחין האמריקאי ג'יימס ניוטון הווארד שהוקלט על ידי השחקנית האמריקאית ג'ניפר לורנס. השיר נכתב על ידי סוזן קולינס והולחן על ידי הווארד, ג'רמיה פרייטס ווסלי שולץ מלהקת הלומינירז. השיר יצא לאור על ידי חברת התקליטים ריפבליק רקורדס ב-9 בדצמבר 2014, כסינגל שני מפסקול הסרט "משחקי הרעב: עורבני חקיין - חלק א'". הוא נכלל לראשונה באלבום מוזיקת הרקע של הסרט, אך נוסף מאוחר יותר למהדורה הדיגיטלית המורחבת של פסקול הסרט. "The Hanging Tree" הוא בלדה עממית הכוללת כלי מיתר תזמורתי ומקהלה.
השיר זכה לביקורות חיוביות ממבקרי מוזיקה, ושיבחו את השירה של לורנס, את האלמנטים שלה במוזיקה ואת היעילות שלה כבלדת. מבחינה מסחרית, השיר זכה להצלחה במצעדים בין-לאומיים, והגיע לשיא במצעד התקליטים במספר שווקים שכוללת את אוסטרליה, הונגריה וגרמניה. הוא הושמע לראשונה ואף הגיע לשיא במקום ה-12 במצעד האמריקאי הבילבורד הוט 100, ובמקום ה-20 בחברת המצעד הרשמית של בריטניה. "The Hanging Tree" זכה בפלטינה בקנדה ובגרמניה, וגם פלטינה כפולה בארצות הברית. שוחרר רמיקס לשיר על ידי המפיק המוזיקלי מייקל גאזו על מנת קידום מכירות.